### Resume

Som en del af færdiggørelsen af Monumentområdet i Jelling er der udarbejdet et projektforslag. Med projektforslaget fuldendes optegningen af monumentet, der skabes helhed i området og der sikres kvalitet og sammenhæng i materialevalg. Desuden styrkes ankomsten fra parkeringspladsen i vest og Hærvejsforløbet gennem området tydeliggøres. Det indstilles, at projektforslaget godkendes.

### Sagsfremstilling

Vejle Kommune ansøgte i foråret 2021 A. Ulf Lund om støtte til færdiggørelse af Monumentområdet i Jelling. Fonden gav i oktober 2021 tilsagn om at støtte fuldendelsen af området med 35 mio. kr.

Byrådet godkendte 15. december 2021, pkt. 250 de bevillingsmæssige konsekvenser. Efterfølgende er der i samarbejde med Lea Karlsen tegnestue udarbejdet et projektforslag til færdiggørelse af Monumentområdet.

Projektforslaget tager udgangspunkt i Helhedsplan for Monumentområdet, udarbejdet i 2012 af Lea Karlsen tegnestue i samarbejde med Herman Andersen.

Projektforslaget indeholder

* færdiggørelse af palisadens 4. side mod vest, herunder port
* etablering af del af sydvestlig palisade, herunder opkøb af mindre havearealer
* formidling af nyt husfund og fund af aktivitetssted i haven ved [adresse]
* gentegning af tre husfund i østlig del af Monumentområdet
* etablering af grønne områder med timian/græsblanding
* plantning af nye træer i området
* etablering af tydeligt Oskar Christiansen
* justering af stiforbindelser
* etablering af granitbelægning på [adresse] og på del af [adresse], [adresse], [adresse], [adresse], [adresse] og [adresse]
* etablering af granitbelægning på parkeringsplads ved [adresse]
* sammentænkning af byinventar (helhed i belysning møbler, skiltning mv.)
* nedrivning af stuehus Anesminde samt ældre toilethus

Med projektforslaget fuldendes optegningen af monumentet, der skabes helhed i området og der sikres kvalitet og sammenhæng i materialevalg.

Desuden styrkes ankomsten fra parkeringspladsen i vest og Hærvejsforløbet gennem området tydeliggøres.

Et udkast til projektforslaget har 21. april 2022 været drøftet i styregruppen for Monumentområdet. Udkast til projektforslaget har ligeledes været drøftet med Jelling Lokalråd samt med Cecilie Jensen fonden. På baggrund af drøftelserne er der lavet enkelte justeringer i projektmaterialet, bl.a. er belægning på parkeringspladsen på [adresse] ændret fra grus til granit, sammenhængen mellem [adresse] og [adresse] er justeret og oplagsplads og parkering øst for [adresse] er justeret. Der har været en drøftelse af stibelægninger i området. I forlængelse heraf afprøves hen over sommeren 2022 forskellige grustyper på hovedstien gennem området, med henblik på at vælge en grusbelægning, der dels kan underbygge den særlige oplevelse og stemning af at være i et Monumentområde, og dels kan skabe et godt underlag at færdes på for gående og cyklende. Udkast til projektforslaget har været forevist Tine Hermansen, idet ophavsretten til Helhedsplan for Monumentområdet er hos både Lea Karlsen tegnestue og afdøde kunstner Herman Andersen.

Projektforslaget er vedlagt som bilag.

Det godkendte projektforslag vil det blive formidlet lokalt til borgerne i Jelling og øvrige interesserede. Forvaltningen vil desuden påbegynde projektering og udbud, myndighedsdialog samt dialog med interessenter (grundejere, butiksejere m.fl.) med henblik på realisering i 2022-2023.

Færdiggørelse af Monumentområdet sker i sammenhæng med udvikling af Anesminde og udvikling af [adresse].

### Sagens videre forløb

Sagen skal behandles i Økonomiudvalget og Byrådet.

### Klima og resiliensvurdering

Forslaget har i sit valg af materialer fokus på kvalitet, bæredygtighed og CO2 reducerende tiltag.

Til belægninger anvendes enkle og langtidsholdbare materialer i form af granit og grus. Det undersøges, om der kan findes og anvendes genbrugsbrosten.

Til ny palisade og til justering af husfund benyttes beton. Til formidling af de nye fund af hus og aktivitessted i den vestlige del af Monumentområdet genbruges betonfliser fra den østlige del af området.

Der såes en timian/græsblanding i den vestlige del af Monumentområdet for at skabe sammenhæng og øge biodiversiteten i området. Samtidig skabes god mulighed for nedsivning af regnvand.

Projektforslaget indeholder plantning af nye træer, bl.a. ved [adresse]Kongernes Jelling samt i området ved [adresse].

### Historik

Kommunaldirektøren indstiller, 7. august 2022, pkt. 148:

at projektforslaget godkendes

Beslutning fra Økonomiudvalget, 7. august 2022, pkt. 148:

Anbefales.

### Beslutning

Godkendt.

Fraværende: Troels Olesen, i stedet mødte Annette Larsen

Fraværende: John Søndergaard, istedet mødte Yan Frandsen

Fraværende: Nick Jensen, i stedet mødte Niels Mathiasen